Nile

'U **Nile** (jndr'ô , jndr'ô spagnole e jndr'ô tagliáne *Nilo*, jndr'ô 'nglese *Nile*, jndr'ô frangese *Nil*) jè 'nu jume africane longhe 6.695 km. Tradizionalmènde jè conziderate 'u jume cchiù longhe d'u munne, quiste primate le jè state cchiù nnande condese da 'u Rio de le Amazzone,, pure ce 'a questione jè condroverse. 

'U Nile tène doje granne affluende, 'u Nile Vianghe e 'u Nile Azzurre; quiste urteme condrebbuisce cu 'nu apporte cchiù granne de acque e de lime fertile, me 'u prime jè 'u cchiù longhe. 'U Nile Vianghe nàsce jndr'â reggione de le Granne Laghe de l'Afriche cendrale, cu le fonde ca se spànnene fine a 'u Ruanda , scorre nnande verse nord e attraverse 'a Tanzanie, 'u Laghe Vittorie, l'Uganda e 'u Sudan meridionale. 'U Nile Azzurre 'nvece tène le fonde sove jndr'ô Laghe Tana jndr'â Etiopie , e scorre attraverse 'u Sudan sud-oriendale. Le doje jume se 'ngondrane e se aunìscene 'nzeccate ad 'a capitale sudanese Khartoum.

'A vanne settendrionale d'u jume scorre quase 'nderamènde passanne p'u deserte, da 'u Sudan a l'Egitte, 'nu paìse 'a cui civiltate jè addepese da 'u jume accumenzanne da le timbe andìche e cchiù lundàne. 'A cchiù granna vanne d'a popolazzione egiziane e totte le cetate sove (cu l'eccezione de quèdde acchijate longhe 'a coste) se iacchijene longhe 'a valle d'u Nile a nord de Assuan, e quase totte le site storece e culturale de l'Andìche Egitte se iacchijene longhe le sponde d'u jume. 

Quanne spicce 'u Nilo se scucchie jndre 'nu granne delte e sfocie jndr'ô Mar Mediterranee. 

Da le sorgende a 'u delte 'u Nile attraverse sètte pajèsere africane: Burundi, Ruanda, Tanzanie, Uganda, Sudan d'u Sud, Sudan ed Egitte, me 'u bacine idrografeche suve cunde pure vanne d'a Repubbleche Democrateche d'u Congo, Kenye, Etiopie ed Eritrèe.

## Etimologgije

'A parole *Nile* (jndr'ô arabe: 'nīl) avène d'a parole greche *Neilos* (Νειλος), ca segnefeche valle d'u jume. Jndr'â lènga egiziane andìche, 'u Nile jè chiamate *iteru*, ca segnefeche *granne jume*, rappresendate da le sceroglifece mostrate a mmanghe (letteralmènde *itrw*). Jndr'ô copte, le parole *piaro* o *phiaro* ca segnefecane *u jume* (lett. p(H).iar-o *u.canale-granne*) avènene d'ô stesse nome andìche.

## Affluènde e corse d'u jume
'U bacine idrografeche d'u Nile tène 'na grannèzze de 3.254.555 chilometre quadrate (quase 11 vôte l'Itaglie), cchiù o mène 'u 10% d'a grannèzze de l'Afriche. 

### Nile Vianghe
P'a tradizione, se conzidere ca 'u Nile ha ddà nàscere da 'u laghe Vittorie jndr'â Uganda, pure ce 'u laghe stesse jè alimendate da 'nu immissarie, 'u Kagera longhe 690 km. Le sorgende sud d'u Nile sonde state 'na vôte pe' totte scupìrte da l'esploratore Burckhart Waldecker jndr'ô 1934: se iacchijene jndr'â vanne meridionale de l'ìrtechiane d'u Burundi a 45 km a est d'u laghe Tanganiche, sus a 'u versande nord d'u monde Gikizi (3°54'47" sud), a Gasumo, comune de Rutovu, provinge de Bururi. Aqquè nàsce 'u Gasenyi ca addevènde cchiù nnande Kigira, affluènde d'u Ruvyironza ca alimènde 'u jume Ruvubu 'u quale fluisce 'nzime a 'u Nyabarongo, nnande 350 km, a ccrejè 'u Kagera.

Ascènne da 'u laghe Vittorie 'u jume pigghie 'u nome de Nile Vittorie e scorre pe' cchiù o mène 500 km jndr'ô corse de le quale attraverse 'u laghe Kyoga e raggiunge 'u laghe Alberto; ne ièsce c'u nome de Nile Alberte e tràse jndr'ô territorie d'u Sudan, jndr'ô quale pigghie 'u nome de Bahr al Jabal (jume de le mundagne). Ad 'a confluenze d'u Bahr al Jabal c'u Bahr el Ghazal (jume de le gazzelle), longhe 720 km, 'u jume pigghie 'u nome de Bahr al Abyad, ce segnefeche Nile Vianghe. Da qquè scè verse 'a cetata de Khartoum.

### Nile azzurre

'U Nile azzurre (Bahr al Azraq) nàsce 'nvece da 'u laghe Tana acchijate jndr'â lle ìrtechiane etiope. 'U Nile Azzurre scorre pe' cchiù o mène 1.400 km spiccianne a Khartoum addò se aunìsce a 'u Nile Vianghe ccrejànne 'u Nile.

'U jume scorre jndr'â direzione nord attraversanne 'na granna vanne deserteche fine a spiccià jndr'ô laghe Nasser, 'nu bacine artificiale ccrejàte d'ô sbarramènde d'a dighe de Assuan. Attraverse 'u confine 'mbrà Sudan ed Egitte. Jndr'â vanne deserteche de ll'ìrte Egitte 'u Nile ccrèje 'na oase fluviale larije da le 5 a le 20 km ca se pòte ausà p'a coltivazione.

### Atbara
Oltre a le doje granne affluènde ca confluiscene 'nzign'e Khartoum, 'u Nile Vianghe e 'u Nile azzurre ca honne origgene jndr'â vanne meridionale d'a Rift Valley, cchiù nnande l'uneche 'mbortànde affluènde rumane sule 'u jume Atbara, ca tène l'origgene suve jndr'â Etiopie a nord d'u Laghe Tana. Tène 'na longhezze de cchiù o mène 800 km, me rièsce a scorrere pe' totte 'u tratte suve sulmènde durande 'a staggione de le chiogge jndr'â Etiopie e se prosciughe assaje velocemènde. Se aunìsce jndr'ô Nile cchiù o mène a 300 km a nord de Khartoum.

### 'U corse finale d'u jume

L'urteme affluènde d'u Nile jè l'Atbara ca se immette cchiù o mène a metate d'u percorse suve verse 'u mare; da quiste punde a 'nnande 'a purtate d'acque, senze nisciune nuève alimendazione, tende a devendà sembe de mène a cause de l'evaporazione. 

'U corse d'u Nile verde jè caratterezzate d'a presenze de 6 gruppe de cateratte, 'a prime ad Assuan, 'a seste a Sabaloka (sùbbete a nord de Khartoum) e nnande 'a quale 'u jume forme 'na granna anse repieganne verse sudovest, apprìme d'arretuernà a scorrere arrète verse nord. 

'U jume prosegue p'a direzione nord attraversanne 'na granna vanne deserteche fine a spiccià jndr'ô laghe Nasser, 'nu bacine artificiale ccrejàte d'ô sbarraènde d'a dighe de Assuan. Attraverse 'u confine 'mbrà Sudan ed Egitte. Jndr'â vanne deserteche de ll'ìrte Egitte 'u Nile ccrèje 'na oase fluviale larije da le 5 a le 20 km ca se pòte ausà p'a coltivazione.

A nord d'u Cairo, 'u Nile se scucchie jndre doje vanne ca confluiscene jndr'ô Mediterranee: 'u Rame de Rosette a ovest e 'u Rame de ll'àrvule gialle a est ca ccrèjene accussì a 'nu Delte ca se spànne sus a 24.000 km² de superficie.

## Attraversamènde
### Attraversamènde da Khartoum a 'u Mar Meditarranee
Le ponde sckaffate aqquà d'abbasce attraversane 'u Nile Azzurre e collegane Khartoum a Khartoum Nord:
*Ponde Mac Nimir
*Strade d'u Nile Azzurre & Ponde d'a stazione
*Ponde Burri
*Ponde Elmansheya
*Ponde Soba

Le ponde sckaffate aqquà d'abbasce attraversane 'u Nile Vianghe e collegane Khartoum a Omdurman:
*Ponde d'u Nile Vianghe
*Ponde Fitayhab
*Ponde Al Dabbaseen (s'ha ddà quagghià)
*Ponde Omhuraz (proposte)

Le ponde sckaffate aqquà d'abbasce attraversane 'u Nile e collegane Omdurman a Khartoum Nord:
*Ponde Shambat
*Ponde Halfia

Le ponde sckaffate aqquà d'abbasce attraversane Tuti da ttréde cetate d'ô state de Khartoum
*Ponde Khartoum-Ponde Tuti
*Ponde Omdurman-Ponde suspese Tuti (proposte)
*Ponde Khartoum Nord-Ponde Tuti (proposte)

Otre ponde
* Ponde Shandi, Shendi
* Ponde Atbarah, Atbarah
* Dighe Merowe, Merowe
* Ponde Merowe, Merowe

* Ponde Assuan, Assuan
* Ponde Luxor, Luxor
* Ponde Suhag, Suhag
* Ponde Assiut, Assiut
* Ponde Al Minya, Minya
* Ponde Al Marazeek, Helwan
* Ponde d'a strade d'u prime anèdde (attraverse Moneeb), Cairo
* Ponde Abbas, Cairo
* Ponde de l'uneversetate, Cairo
* Ponde Qasr El Nile, Cairo
* Ponde d'u 6 ottommre, Cairo
* Ponde Abu El Ela, Cairo (luäte)
* Ponde New Abu El Ela, Cairo
* Ponde Imbaba, Cairo
* Ponde Rod Elfarag, Cairo
* Ponde d'a strade d'u seconne anèdde, Cairo
* Ponde Banha, Banha
* Ponde Samanoud, Samanoud
* Ponde Mansoura 2, Mansoura
* Ponde Talkha, Talkha
* Ponde Kafr El Zayat, Kafr El Zayat
* Ponde Zefta, Zefta

### Attraversamènde da 'u Ruanda a Khartoum
* Ponde Nalubaale, Jinja, Uganda (Apprìme Ponde de le cascate Owen)
* Ponde Karuma, Karuma, Uganda
* Ponde Pakwach, Uganda

## Ôsce a die
* 'U jume avène ôsce a die assaje sfruttate pure da 'u punde de viste d'u turisme c'a proposte de 'nu munne de tipe de crociere longhe 'u corse suve. 'Mbrà le sckife caratteristeche co' cui avènene effettuate pòte ccu jèssere citate 'a Dahabeya.

* 'A dighe de Assuan e 'u conzeguente blocche de le carrêscie de sedimènde jè une de le cause d'u progressive squasciarse d'u granne delte d'u Nile.

## Gallerije de immaggene

Image:Nile.jpg|'U Nile 'mbrà Luxor e Assuan jndr'ô Egitte
Image:Dhows on the Nile.jpg|'Na dhow attraverse 'u jume 'nzign'e Assuan
Image:EternalNile.JPG|Cannete sus a 'u Nile
Image:Africa11 016.jpg|'U Nile jndr'â Uganda


## Note


## 'Ndruche pure
* Andìche Egitte
* Akhit
* Jume de l'Afriche 'n'ordene de longhezze

## Otre pruggette